pythainlp/thaigov-v2-corpus-22032023 huggingface dataset:
วันศุกร์ที่ 16 กันยายน 2565
กรมทางหลวงดำเนินโครงการก่อสร้างขยายทางหลวงหมายเลข 226 สาย อำเภอเฉลิมพระเกียรติ - อำเภอจักราช - อำเภอห้วยแถลง จังหวัดนครราชสีมา แล้วเสร็จ
เชื่อมโยงกลุ่มจังหวัดอีสานสู่ สปป.ลาว และเวียดนาม
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้ดำเนินโครงการก่อสร้างขยายทางหลวงหมายเลข 226 สาย อำเภอเฉลิมพระเกียรติ - อำเภอจักราช - อำเภอห้วยแถลง จังหวัดนครราชสีมา จากขนาด 2 ช่องจราจร เป็นขนาด 4 ช่องจราจร แล้วเสร็จ ระยะทางประมาณ 21.660 กิโลเมตร ตามนโยบายของนายศักด์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการด้านคมนาคมและระบบโลจิสติกส์ รองรับเชื่อมโยงกลุ่มจังหวัดภาคตะวันออกเฉียงเหนือกับ สปป.ลาว ต่อเนื่องไปยังประเทศเวียดนาม สนับสนุนส่งเสริมการค้า การลงทุน และเพิ่มศักยภาพการแข่งขันของประเทศ อีกทั้งเพื่อแก้ไขปัญหาจราจร ลดอุบัติเหตุ ลดต้นทุนในการขนส่งสินค้า และเพิ่มความสามารถในการแข่งขันด้านการค้า
ทล. โดยสำนักก่อสร้างทางที่ 1 จึงเร่งดำเนินการโครงการก่อสร้างขยายทางหลวงสายดังกล่าว ซึ่งอยู่ในพื้นที่อำเภอห้วยแถลง จังหวัดนครราชสีมา เป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแบบแอสฟัลท์คอนกรีต ระหว่าง กม. ที่ 35+600 - 39+800 กม. ที่ 41+050 - 49+000 กม. ที่ 49+900 - 53+510 และ กม. ที่ 57+100 - 63+000 ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร ด้านในกว้าง 0.5 เมตร แบ่งทิศทางการจราจรด้วยเกาะกลาง และก่อสร้างจุดกลับรถ จำนวน 12 จุด โดยจะมีการเปิดให้คนข้ามที่เป็นเกาะกลางแบริเออร์ในตำแหน่งที่มีความจำเป็นและเหมาะสมกับสภาพพื้นที่ในเส้นทาง รวมงานก่อสร้างสะพานคอนกรีตข้ามคลอง จำนวน 3 แห่ง และก่อสร้างศาลาทางหลวงในบริเวณสองข้างทางเพื่ออำนวยความสะดวกให้กับประชาชน จำนวน 1 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 764,122,000 บาท
ทั้งนี้ เมื่อดำเนินการแล้วเสร็จจะช่วยรองรับเส้นทางเชื่อมโยงกลุ่มจังหวัดภาคตะวันออกเฉียงเหนือไปสู่ประเทศเพื่อนบ้าน เพิ่มศักยภาพในการแข่งขันของประเทศ สนับสนุนการพัฒนาเศรษฐกิจอย่างยั่งยืน และการเดินทางที่มีความสะดวก รวดเร็ว ปลอดภัยมากยิ่งขึ้น สอดคล้องกับยุทธศาสตร์การพัฒนาประเทศ แผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่าน และผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันพฤหัสบดีที่ 22 กันยายน 2565
“ชัยวุฒิ” โชว์โครงการใหญ่จากกองทุนดีอี หนุน มธ. จัดตั้งศูนย์ Thammasat AI Center
“ชัยวุฒิ” โชว์โครงการใหญ่จากกองทุนดีอี หนุน มธ. จัดตั้งศูนย์ Thammasat AI Center
“ชัยวุฒิ” รมว.ดีอีเอส เป็นประธานพิธีเปิด “ศูนย์ปัญญาประดิษฐ์แห่งมหาวิทยาลัยธรรมศาสตร์ (Thammasat AI Center)” ปลื้มเป็นโครงการเด่นภายใต้การสนับสนุนของกองทุนดิจิทัลฯ โชว์เคสความร่วมมือรัฐ-เอกชน-สถาบันการศึกษา มุ่งวิจัยและพัฒนา รวมถึงสร้างระบบนิเวศรับตัวเลขมูลค่าตลาดโลกที่คาดว่าจะสูงถึง 565 ล้านล้านบาท ในปี 2573 และเพิ่มมูลค่าทางเศรษฐกิจได้สูงสุดถึง 26%
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวในโอกาสเป็นประธานการเปิดศูนย์ปัญญาประดิษฐ์แห่งมหาวิทยาลัยธรรมศาสตร์ ว่า ศูนย์ Thammasat AI Center แห่งนี้ เป็นหนึ่งในโครงการที่ได้รับการสนับสนุนจากกองทุนพัฒนาดิจิทัลเพื่อเศรษฐกิจและสังคม (กองทุนดีอี) เพื่อสร้างเป็นแหล่งเรียนรู้ด้าน AI ของประชาชนที่มีความสนใจ รวมถึงการทำหน้าที่ให้คำปรึกษาและวิจัยด้าน AI เพื่อใช้ประโยชน์ในการแก้ปัญหาทางธุรกิจและสังคม รวมทั้งการประยุกต์ใช้ AI ในรูปแบบใหม่ ๆ ที่กำลังเกิดขึ้น
จากกระแสใหม่ๆ ของนวัตกรรมและเทคโนโลยีโลกเปลี่ยนแปลงแบบก้าวกระโดด กระทรวงดิจิทัลฯ มุ่งส่งเสริมองค์กรต่างๆ ในการประยุกต์ใช้ปัญญาประดิษฐ์ (AI) โดยมีการพัฒนาแผนยุทธศาสตร์ปัญญาประดิษฐ์แห่งชาติ การพัฒนากำลังคนด้านปัญญาประดิษฐ์ และล่าสุด ได้สนับสนุน มหาวิทยาลัยธรรมศาสตร์ จัดตั้ง Thammasat AI Center AI ซึ่งถือเป็นตัวอย่างของการสร้างความร่วมมือระหว่างภาครัฐ ภาคเอกชน และสถาบันการศึกษา ที่จะช่วยกันยกระดับศักยภาพของคนไทยและประเทศไทย เพื่อที่จะสร้างประโยชน์ต่อภาพรวมของเศรษฐกิจไทย นอกเหนือจากภาคการศึกษา
นายชัยวุฒิ กล่าวว่า AI เป็นเทคโนโลยีที่มีศักยภาพสูง และเชื่อว่าเป็นเทคโนโลยีที่จะเปลี่ยนรูปแบบการดำเนินชีวิตและธุรกิจ โดยเฉพาะกิจกรรมที่สามารถเรียนรู้ได้ด้วยคอมพิวเตอร์ผ่านข้อมูลจำนวนมากที่เกิดขึ้นในยุคดิจิทัล ด้วยความโดดเด่นของเทคโนโลยีที่สามารถเรียนรู้รูปแบบการทำงานและการตัดสินใจผ่านข้อมูลจำนวนมาก ทำให้การตัดสินใจหรือการทำงานของ AI มีประสิทธิภาพและมีแนวโน้มที่จะดีขึ้นเรื่อย ๆ จากการพัฒนาทางด้านฮาร์ดแวร์ ซอฟต์แวร์ และข้อมูลนาดใหญ่ หรือ Big Data จึงทำให้เกิดนวัตกรรมใหม่ๆที่ก่อให้เกิดมูลค่าทางเศรษฐกิจที่ทั่วโลกให้ความสนใจอย่างมาก
ทั้งนี้ มีตัวเลขคาดการณ์ว่า มูลค่าการตลาด AI ทั่วโลกจะสูงกว่า 15.7 ล้านล้านดอลลาร์สหรัฐ หรือประมาณ 565 ล้านล้านบาท ในปี 2573 เพิ่มมูลค่าถึง 26% นำไปสู่โอกาสพัฒนาเศรษฐกิจและสังคมไทยในอนาคต
“ผมเชื่อมั่นว่า หลังจากที่ศูนย์ Thammasat AI Center ได้เปิดดำเนินการแล้ว ท่านจะได้เห็นประโยชน์ของเทคโนโลยี AI สร้างระบบนิเวศชุมชนใช้ AI เป็นเครื่องมือดำเนินธุรกิจ และหวังว่าจะกระตุ้นให้เกิดการคิดพัฒนาต่อยอดการนำเทคโนโลยี AI มาใช้ใน Use Cases ใหม่ๆ” นายชัยวุฒิกล่าว
ด้าน รศ.เกศินี วิฑูรชาติ อธิการบดีมหาวิทยาลัยธรรมศาสตร์ กล่าวว่า มหาวิทยาลัยธรรมศาสตร์มีการขับเคลื่อนโครงการใหม่ๆ พัฒนานวัตกรรม ความรู้ และทักษะด้านดิจิทัลอย่างต่อเนื่อง ปัจจุบัน นอกจาก Thammasat AI Center แล้ว ยังได้ริเริ่มโครงการใหม่ 3 โครงการ ได้แก่ 1. โครงการ Medical Valley ต้นแบบศูนย์นวัตกรรมการแพทย์ครบวงจร มหาวิทยาลัยธรรมศาสตร์ ศูนย์พัทยา 2. โครงการ 88 sandbox ศูนย์การเรียนรู้ทักษะผู้ประกอบการแห่งอนาคต 3. โครงการ TU Metaverse ที่จะสร้าง campus ที่ 5 ใน Metaverse พร้อมหลักสูตร AI ทั้งระดับปริญญาตรี โท และเอก สอน online และ offline ร่วมมือกับหน่วยงานต่างๆ กว่า 60 องค์กร พัฒนานวัตกรและวิศวกรด้านปัญญาประดิษฐ์ เสริมศักยภาพ AI ของประเทศ
***************************
วันพุธที่ 14 กันยายน 2565
รัฐมนตรีว่าการกระทรวงยุติธรรม เปิดงาน “HOPE ความหวัง หลังกำแพง” โชว์ของเปิดร้านสินค้านักโทษ ยันไม่เคยคิดทิ้งผู้ต้องขัง พร้อมให้ความรู้ สร้างอาชีพ
รัฐมนตรีว่าการกระทรวงยุติธรรม เปิดงาน “HOPE ความหวัง หลังกำแพง” โชว์ของเปิดร้านสินค้านักโทษ ยันไม่เคยคิดทิ้งผู้ต้องขัง พร้อมให้ความรู้ สร้างอาชีพ ชวนประชาชนร่วมงานซื้อของ เป็นกำลังใจให้โอกาสผู้ก้าวพลาด
เมื่อวันที่ 29 ส.ค. เวลา 17.00 น. ที่เรือนจำกลางคลองเปรม นายสมศักดิ์ เทพสุทิน รมว.ยุติธรรม เป็นประธานในพิธีเปิดงานนิทรรศการผลิตภัณฑ์ราชทัณฑ์ ประจำปี 2565 (ครั้งที่ 53) “ HOPE ความหวัง หลังกำแพง” โดยมี ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหารกระทรวง และข้าราชการ ร่วมงาน โดยก่อนเปิดงานมีการแสดงจากผู้ต้องขังจากเรือนจำต่างๆ และการแสดงดนตรีจาก แพท เพาเวอร์แพท นักร้องและอดีตผู้ต้องขัง
นายสมศักดิ์ กล่าวเปิดงานว่า การจัดงานได้สะท้อนให้เห็นถึงความมุ่งมั่น ตั้งใจ ของกรมราชทัณฑ์ในการพัฒนาพฤตินิสัยผู้ก้าวพลาด และการเปิดโอกาส ให้ผู้อยู่หลังกำแพง ซึ่งได้รับการปรับปรุง เปลี่ยนแปลง พัฒนาพฤตินิสัย ด้วยการฝึกฝน เรียนรู้ ระเบียบวินัย การฝึกสมาธิ การศึกษา ทั้งคณิตศาสตร์ ภาษาอังกฤษ และนิคมอุตสาหกรรมราชทัณฑ์ เพื่อเตรียมความพร้อมการกลับสู่สังคม ขณะเดียวกัน การฝึกอาชีพต่างๆ เป็นสิ่งสำคัญ ที่เราผลักดันมาอย่างต่อเนื่อง งานในวันนี้มีสินค้าหลากหลายเหล่านี้ เป็นผลงานของผู้ต้องขัง เช่น งานเฟอร์นิเจอร์เครื่องเรือนไม้ งานประดิษฐ์ งานผ้าไหม ผ้าทอ งานบริการอาหารเครื่องดื่ม การจำลองรูปแบบเรือนจำท่องเที่ยวและเกษตร และการแสดงศักยภาพด้านการแสดงต่างๆ ที่ได้รับการฝึกฝนเรียนรู้ จากหลังกำแพง
"ผมขอยืนยันว่า กระทรวงยุติธรรม โดยกรมราชทัณฑ์ ไม่เคยทอดทิ้งผู้ต้องขัง ซึ่งการทำงาน 3 ปี ของผม พยายามคิดโครงการต่างๆ เพื่อให้ผู้ต้องขังมีความรู้ มีรายได้แม้อยู่ในเรือนจำ และมีอาชีพ อย่างยั่งยืน เมื่อก้าวผ่านกำแพงนี้ ผมอยากฝากผู้ประกอบการ และสังคม ช่วยกันเปิดโอกาส เปิดรับผู้ก้าวพลาดเหล่านี้ เพราะในเวลาที่รับผิด เขาได้รับการฝึกอบรมที่หลากหลาย ขัดเกลาจิตใจ ดังนั้น เมื่อเขามีอาชีพ มีรายได้เลี้ยงครอบครัว ก็จะไม่กลับไปกระทำผิดซ้ำ สุดท้ายนี้ อยากเชิญชวน พี่น้องประชาชนทั่วประเทศ เข้าร่วมงาน นิทรรศการฯ และขอให้มาช่วยกันอุดหนุนสินค้าต่างๆ เพื่อเป็นกำลังใจให้กับผู้ก้าวพลาด" นายสมศักดิ์ กล่าว
จากนั้นนายสมศักดิ์ ได้มอบรางวัลการประกวดเครื่องเรือนไม้จากฝีมือผู้ต้องขัง และการสวนสนาม และได้เยี่ยมชมบูธและร้านค้าต่างๆ ที่นำสินค้าจากผู้ต้องขังจากเรือนจำทั่วประเทศมาจัดแสดง อาทิ เครื่องไม้ โต๊ะ ตู้ เตียง อาหารคาว หวาน และของที่ระลึก
วันอังคารที่ 13 กันยายน 2565
รัฐมนตรีเกษตรฯ เฉลิมชัย ลงเรือติดตามสถานการณ์น้ำในแม่น้ำเจ้าพระยา
ยืนยันไม่ต้องกังวลปริมาณน้ำเหนือ มั่นใจน้ำไม่ท่วมเหมือนปี 54 อย่างแน่นอน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์น้ำในแม่น้ำเจ้าพระยา หลังน้ำฝนตกหนักต่อเนื่อง ซึ่งปัจจุบันกระทรวงเกษตรฯ โดยกรมชลประทานมีการบริหารจัดการน้ำและควบคุมปริมาณการระบายน้ำผ่านเขื่อนเจ้าพระยาให้อยู่ในเกณฑ์ 1,800 - 2,000 ลบ.ม./วินาที เพื่อลดผลกระทบต่อพื้นที่ชุมชนและพื้นที่การเกษตร โดยได้มีการแจ้งเตือนไปยัง 11 จังหวัดในลุ่มน้ำเจ้าพระยา ได้แก่ จังหวัดอุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ กรุงเทพมหานคร และหน่วยงานที่เกี่ยวข้อง ให้ประชาสัมพันธ์แจ้งเตือนประชาชนเฝ้าระวังติดตามสถานการณ์อย่างใกล้ชิด
รัฐมนตรีว่าการกระทรวงเกษตรและสหกรณ์ กล่าวว่า ปัจจุบันปริมาณน้ำเหนือยังน้อย สังเกตได้จากสถานี C2 จังหวัดนครสวรรค์ ที่มีการระบายน้ำอยู่ที่ 1,851 ลบ.ม./วินาที ซึ่งปริมาณดังกล่าวจะระบายผ่านแม่น้ำเจ้าพระยาออกทะเลเป็นหลัก จะยังไม่มีการระบายน้ำผ่านระบบบริหารน้ำเจ้าพระบายฝั่งตะวันตกและตะวันออก จะเห็นว่าในวันนี้ (13 ก.ย. 65) กรมชลประทานระบายน้ำเข้าฝั่งตะวันออกเพียง 41 ลบ.ม./วินาที เท่านั้น สำหรับใช้เพื่อการอุปโภค-บริโภค ขณะที่เจ้าพระยาฝั่งตะวันตกระบายเพียง 20 ลบ.ม./วินาที ดังนั้นปริมาณน้ำดังกล่าวจึงไม่ส่งผลกระทบต่อพื้นที่กรุงเทพฯ นนทบุรี และปทุมธานี แต่อย่างใด
สำหรับกรณีที่มีปริมาณน้ำมากในคลองรอบกรุงเทพมหานคร เช่น คลองรังสิต และคลองประเวศ เป็นผลมาจากปริมาณน้ำฝนที่ตกต่อเนื่องในช่วง 2 - 3 วันที่ผ่านมา มากกว่าวันละ 100 มิลลิเมตร จึงได้มอบหมายให้กรมชลประทานระดมเครื่องสูบน้ำ เพื่อช่วยระบายน้ำออกสู่ทะเลในพื้นที่คลองต่าง ๆ รอบกรุงเทพฯ เพื่อช่วยลดผลกระทบในพื้นที่ กทม. เช่น ระดมสูบน้ำในคลองรังสิตไปออกแม่น้ำบางปะกง และสูบในคลองประเวศฯ ไปออกทะเลที่โครงการส่งน้ำและบำรุงรักษาชลหารพิจิตร
"ในวันนี้มาดูระดับน้ำของแม่น้ำเจ้าพระยา ตั้งแต่กรุงเทพฯ นนทบุรี และปทุมธานี ซึ่งอยากเปรียบเทียบให้เห็นว่าในช่วงเวลาเดียวกันนี้ เดือนกันยายน ในปี 2564 มีการระบายน้ำอยู่ที่ประมาณ 2,800 ลบ.ม. แต่ในปีนี้ มีการปล่อยน้ำที่ 1,851 ลบ.ม./วินาที จึงอยากให้มั่นใจว่าระดับน้ำในแม่น้ำเจ้าพระยายังอยู่ในสถานการณ์ปกติ อย่างไรก็ตาม กระทรวงเกษตรฯ จะติดตามสถานการณ์อย่างใกล้ชิด โดยบูรณาการร่วมกับหน่วยงานต่าง ๆ ทั้งสำนักงานทรัพยากรน้ำแห่งชาติ (สทนช.) กทม. และจังหวัดทุกจังหวัด และจะมีการประกาศแจ้งเตือนให้กับพื้นที่ได้รับทราบทันที สำหรับข้อกังวลใจว่าจะเกิดสถานการณ์น้ำท่วมเหมือนปี 54 นั้น ขอให้ประชาชนมั่นใจว่าจะไม่เกิดขึ้นอย่างแน่นอน" ดร.เฉลิมชัย กล่าว
ทั้งนี้ การให้ความช่วยเหลือในปัจุบัน ในส่วนของกระทรวงเกษตรและสหกรณ์ หลังจากฝนที่ตกสะสมตั้งแต่วันที่ 9 สิงหาคม 2565 ที่ผ่านมา กรมชลประทานได้ดำเนินการติดตั้งเครื่องสูบน้ำ 150 เครื่อง ติดตั้งเครื่องผลักดันน้ำ 260 เครื่อง เครื่องจักรอื่น ๆ 1 เครื่อง และกระสอบทราย 12,000 กระสอบ นอกจากนี้ กรมปศุสัตว์ยังได้ดำเนินการอพยพสัตว์ 2,181 ตัว แจกจ่ายหญ้าพระราชทาน 173.46 ตัน อาหาร TMR 4.50 ตัน สร้างเสริมสุขภาพสัตว์ 41 ตัว รักษาสัตว์ 10 ตัว และสนับสนุนถุงยังชีพสัตว์ 106 ถุง พร้อมสนับสนุนเรือยางของกรมประมง จำนวน 1 ลำ พร้อมเจ้าหน้าที่
วันเสาร์ที่ 15 ตุลาคม 2565
โฆษกรัฐบาลเผย ไทยเป็นอันดับที่ 5 ของเอเชีย และอันดับที่ 2 ของอาเซียนในการจัดอันดับ”ประเทศที่ดีที่สุดในโลกประจำปี 2022” โดย usnews.com
โฆษกรัฐบาลเผย ไทยเป็นอันดับที่ 5 ของเอเชีย และอันดับที่ 2 ของอาเซียนในการจัดอันดับ”ประเทศที่ดีที่สุดในโลกประจำปี 2022” โดย usnews.com
วันนี้(15ต.ค.65)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรีเปิดเผยว่าไทยได้รับการจัดอันดับเป็นอันดับที่5ของเอเชียและอันดับที่2ของอาเซียนและอันดับที่28ของโลกสำหรับประเทศที่ดีที่สุดในโลกประจำปี2022 (U.S. News & World Report Best Countries Rankings)ของusnews.comเว็บไซต์ที่จัดอันดับความนิยมด้านต่างๆ( https://www.usnews.com/news/best-countries/rankings)ซึ่งพบว่าจากผลสำรวจทั้งหมด85ประเทศทั่วโลกในปี2022ประเทศที่ได้คะแนนสูงสุดเป็นประเทศที่ดีที่สุดในโลกคือสวิตเซอร์แลนด์และอันดับ2ถึง5เรียงตามลำดับคือเยอรมนีแคนาดาสหรัฐอเมริกาและสวีเดนสำหรับ5อันดับสูงสุดของทวีปเอเชียได้แก่ญี่ปุ่นอันดับ6,จีนอันดับ17,สิงคโปร์อันดับ19,เกาหลีใต้อันดับ20และประเทศไทยอันดับที่28
การจัดอันดับประเทศที่ดีที่สุดในโลกโดยรวมจะวัดประสิทธิภาพด้วยตัวชี้วัดที่หลากหลายการสำรวจนี้แบ่งเป็น10หัวข้อได้แก่ความสามารถในการปรับตัวของประเทศสภาพแวดล้อมที่เอื้ออำนวยต่อผู้ประกอบการคุณภาพชีวิตความมีเอกลักษณ์สิทธิทางสังคมอิทธิพลทางวัฒนธรรมการเปิดกว้างต่อธุรกิจสถานะของประเทศในเวทีโลกการท่องเที่ยวและมรดกทางวัฒนธรรม
“ต่างชาติมีมุมมองและมีทัศนคติที่ดีต่อประเทศไทยมีจุดสนใจที่เป็นบวกซึ่งเป็นที่นิยมชมชื่นของชาวโลกเป็นหนึ่งในประเทศที่มีผู้มาเยี่ยมชมมากที่สุดในโลกทั้งนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเชื่อมั่นว่าปัจจัยที่จะทำให้ประเทศไทยประสบความสำเร็จนอกเหนือจากความมีชื่อเสียงของไทยทั้งความเป็นเอกลักษณ์วัฒนธรรมและศักยภาพทางเศรษฐกิจที่เป็นศูนย์กลางสำคัญของภูมิภาคแล้วสิ่งที่สำคัญคือทรัพยากรมนุษย์ของไทยที่มีความสามารถไม่แพ้ชาติใดรวมถึงมิตรไมตรีของคนไทยความมีน้ำใจของทุกคนนายกรัฐมนตรีเชื่อมั่นว่าหากคนไทยร่วมใจกันจะสามารถพัฒนาชาติก้าวข้ามผ่านทุกวิกฤตได้อย่างแน่นอน”นายอนุชาฯกล่าว
————-
วันศุกร์ที่ 21 ตุลาคม 2565
ปลัดกระทรวงวัฒนธรรม ร่วมสนับสนุนดอกแก้วกัลยา ดอกไม้พระราชทาน สัญลักษณ์คนพิการ
ปลัดกระทรวงวัฒนธรรม ร่วมสนับสนุนดอกแก้วกัลยา ดอกไม้พระราชทาน สัญลักษณ์คนพิการ
ปลัดกระทรวงวัฒนธรรม ร่วมสนับสนุนดอกแก้วกัลยา ดอกไม้พระราชทาน สัญลักษณ์คนพิการ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ร่วมสนับสนุนดอกแก้วกัลยา ดอกไม้พระราชทาน สัญลักษณ์คนพิการ เพื่อสนับสนุนการพัฒนาด้านอาชีพคนพิการทั่วประเทศ โดยมี นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่สำนักงานปลัดกระทรวงวัฒนธรรม เข้าร่วม ณ ห้องโถงชั้น ๑ และห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 8 กันยายน 2565
รัฐบาลจัดพื้นที่ป่าชายเลนเสื่อมโทรมใน 13 จังหวัด ให้ประชาชนทำกิน
วันพฤหัสบดีที่ 8 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลลดความเหลื่อมล้ำด้านที่อยู่อาศัย โดยอนุมัติให้ยกเว้นมติ ครม. เกี่ยวกับการใช้ประโยชน์พื้นที่ป่าชายเลน เพื่อจัดสรรพื้นที่ป่าชายเลนที่เสื่อมโทรมให้ชุมชนได้อยู่อาศัยและทำกินใน 13 จังหวัด ได้แก่ จ.กระบี่ จันทบุรี ชลบุรี ชุมพร ตราด นครศรีธรรมราช ประจวบคีรีขันธ์ พังงา ภูเก็ต ระนอง ระยอง สตูล และสุราษฎร์ธานี รวม 64 พื้นที่ 573,378 ไร่ โดยกำหนดขอบเขตที่ชัดเจน บริหารการใช้ประโยชน์ให้สมดุลกับการอนุรักษ์ และกำหนดมาตรการควบคุมไม่ให้มีการบุกรุกพื้นที่ป่าชายเลนที่ยังอุดมสมบูรณ์ ทั้งนี้ กระทรวงทรัพยากรธรรมชาติและสิ่งแวดล้อมจะรับผิดชอบค่าใช้จ่ายในการปลูกและบำรุงป่าชายเลนทดแทน ไม่น้อยกว่า 20 เท่าของพื้นที่ที่นำไปใช้ประโยชน์ ตามระเบียบของกรมทรัพยากรทางทะเลและชายฝั่ง ต่อไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 27 กันยายน 2565
มหาดไทยปันสุข “ชวนฟื้นวิถีการให้” ในงาน SX 2022 แจกฟรี! ผลผลิต โคก หนอง นา แก่ผู้ร่วมงานเพียงบริจาคตามกำลัง เป็นทุนเรียนแก่สงฆ์ไทย ณ ศูนย์การประชุมแห่งชาติสิริกิติ์ วันนี้ – 2 ต.ค.
.....
กระทรวงมหาดไทย เชิญชวนประชาชนร่วมกิจกรรมมหาดไทยปันสุข ภายใต้แนวคิด “ขาดทุน คือ กำไร ยิ่งให้ไป ยิ่งได้มา” ซึ่งรวบรวมผลผลิตจากแปลงเกษตรโคก หนอง นา ชุมชนต้นแบบ และภาคีเครือข่ายทั่วประเทศ เช่น ผักผลไม้ ข้าวหอมมะลิอินทรีย์ ไม้ดอกไม้ประดับ น้ำพริกมะขาม กล้วยไส้มะขามอบเทียน แจกจ่ายให้ประชาชนที่ร่วมบริจาคตามกำลังศรัทธา ซึ่งรายได้ทั้งหมดจะไปสมทบในโครงการทุนเล่าเรียนหลวงสำหรับพระสงฆ์ไทย ถวายเป็นพระราชกุศลในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
.
ผู้สนใจพกถุงผ้าไปร่วมงานมหาดไทยปันสุขได้ ภายในงานนิทรรศการนานาชาติ การขับเคลื่อนเพื่อมุ่งสู่การพัฒนาอย่างยั่งยืน Sustainability EXPO 2022 หรือ SX 2022 ตั้งแต่วันนี้ – 2 ต.ค. 65 ณ ศูนย์การประชุมแห่งชาติสิริกิติ์ เพื่อร่วมเป็นส่วนหนึ่งในการฟื้นฟูวิถีการให้ โดยให้ตามกำลัง มีน้อยให้น้อย มีมากให้มาก และขับเคลื่อนประเทศไทยสู่เป้าหมายการพัฒนาที่ยั่งยืน
#ไทยคู่ฟ้า#ร่วมต้านโควิด19
-------------------
วันอังคารที่ 18 ตุลาคม 2565
“กรุงไทย” นำร่องเปิดตัวบริการโอนเงินซาอุดิอาระเบียริยัล ตอบรับฟื้นความสัมพันธ์ไทย-ซาอุฯ ยกระดับการค้าระหว่างประเทศ
กรุงไทยตอบรับฟื้นความสัมพันธ์ไทย- ซาอุฯ นำร่องเปิดบริการโอนเงินระหว่างประเทศด้วยสกุลเงิน “ซาอุดิอาระเบียริยัล” พร้อมให้บริการโอนเงินต่างประเทศสกุลท้องถิ่นเพิ่มอีก 2 สกุลเงิน คือ เวียดนามดอง และ เกาหลีวอน ยกระดับการค้าระหว่างประเทศ เสริมแกร่ง ศก.ไทย
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ชั้นนำของประเทศ ธนาคารมุ่งมั่นขับเคลื่อนองค์กรด้วยเทคโนโลยีและนวัตกรรม สนับสนุนการค้าและการลงทุนระหว่างประเทศ เพื่อขับเคลื่อนเศรษฐกิจไทยให้เติบโตอย่างต่อเนื่อง ผ่านการยกระดับการทำธุรกรรมระหว่างประเทศ โดยเฉพาะบริการโอนเงินต่างประเทศ ให้มีความสะดวก รวดเร็ว และปลอดภัย ด้วยอัตราค่าธรรมเนียมที่เหมาะสม ล่าสุด เปิดให้บริการโอนเงินต่างประเทศเป็นสกุลเงินท้องถิ่นเพิ่มอีก 3 สกุลเงิน ประกอบด้วย
1.ซาอุดิอาระเบียริยัล (Saudi Riyal : SAR) ตอบรับการฟื้นความสัมพันธ์ทางการทูตและความสัมพันธ์ทางการค้ากับประเทศซาอุดิอาระเบียของรัฐบาลเมื่อต้นปี 2565 รองรับธุรกรรมการค้าและการลงทุนระหว่างกันที่มีโอกาสเพิ่มขึ้น รวมถึงอำนวยความสะดวกให้แรงงานไทยในประเทศซาอุฯส่งเงินกลับประเทศไทยได้ง่ายขึ้น ซึ่งถือเป็นธนาคารอันดับต้นๆ ของประเทศไทยที่เปิดให้บริการสกุลเงินซาอุริยัล
2. เวียดนามดอง (Vietnamese Dong : VND) สำหรับลูกค้าที่ต้องการโอนเงินออกไปเป็นสกุลเงินเวียดนามดองไปยังประเทศเวียดนาม ซึ่งเป็นอีกหนึ่งประเทศที่มีการพัฒนาทางเศรษฐกิจและการลงทุนที่โดดเด่นในภูมิภาคเอเชียตะวันออกเฉียงใต้ และเป็นประเทศคู่ค้าสำคัญของไทย ในช่วง 8 เดือนของปี 2565 (มกราคม-สิงหาคม 2565) มีมูลค่าการค้าสูงถึง 4.85แสนล้านบาท เพิ่มขึ้น 21% จากช่วงเดียวกันของปีก่อน สูงเป็นอันดับที่ 6 ของประเทศคู่ค้าสำคัญของไทย
3. เกาหลีวอน (Korean Won : KRW) รองรับธุรกรรมการค้าการลงทุนระหว่างไทยและเกาหลีใต้ ที่มีแนวโน้มเติบโตสูง โดยช่วง 8เดือนแรกของปี 2565 ไทยและเกาหลีใต้มีมูลค่าการค้ารวม 3.93แสนล้านบาท เพิ่มขึ้น 20% จากช่วงเดียวกันของปีก่อน มีมูลค่าการค้าสูงเป็นอันดับที่ 11 ของประเทศคู่ค้าสำคัญของไทย
ทั้งนี้ การบริการโอนเงินระหว่างประเทศด้วยสกุลเงินท้องถิ่น 3 สกุลเงินดังกล่าว รองรับทั้งลูกค้ากลุ่ม นิติบุคคลและบุคคลธรรมดา ผู้สนใจสามารถศึกษาข้อมูลเพิ่มเติมได้ที่ www.krungthai.com หรือสอบถามรายละเอียดเพิ่มเติมที่ Krungthai Contact Center โทร 02-111-1111
วันพฤหัสบดีที่ 27 ตุลาคม 2565
GEN ไหนก็ใช้ได้ แอปเดียวครบ จบทุกเรื่องกับแอป GHB ALL GEN ธอส. ปรับโฉมแอปใหม่ ยกระดับการบริการด้านดิจิทัล ตอบโจทย์ลูกค้าทุกวัย เปิดดาวน์โหลดครั้งแรกวันที่ 26 ต.ค.2565 นี้ เป็นต้นไป
ธอส. ยกระดับการให้บริการด้านดิจิทัลของธนาคารผ่าน Mobile Application ปรับโฉมและพัฒนาสุดยอดเทคโนโลยี ตอบโจทย์ Lifestyle และความต้องการลูกค้ายุค New Normal แอปที่ใช้ได้ทุกเพศทุกวัย แอปเดียวครบ จบทุกเรื่อง พร้อมเปิดให้ดาวน์โหลด และเริ่มใช้งาน 26 ต.ค.2565
ธนาคารอาคารสงเคราะห์ (ธอส.) มุ่งสู่การเป็น Fully Digital Bank ในปี 2565 ยกระดับการให้บริการด้านดิจิทัลของธนาคารผ่าน Mobile Application ปรับโฉมและพัฒนาสุดยอดเทคโนโลยี ตอบโจทย์ Lifestyle และความต้องการลูกค้ายุค New Normal จาก GHB ALL สู่ GHB ALL GEN แอปที่ใช้ได้ทุกเพศทุกวัย!! แอปเดียวครบ จบทุกเรื่อง เพิ่มฟังก์ชั่นการให้บริการในเฟสที่ 1 อาทิ ยื่นขอสินเชื่อ ชำระเงินกู้ เปิดบัญชีเงินฝากอิเล็กทรอนิกส์ ซื้อสลากออมทรัพย์ และชำระค่าสินค้าและบริการ พร้อมเปิดให้ลูกค้าดาวน์โหลด และเริ่มใช้งานตั้งแต่วันที่ 26 ตุลาคม 2565 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. พัฒนาการให้บริการด้านดิจิทัลของธนาคารผ่าน Mobile Application เพื่อเพิ่มประสิทธิภาพในการให้บริการดูลูกค้าเปรียบเสมือนเดินทางมาใช้บริการที่สาขา และเพิ่มฟังก์ชั่นการให้บริการที่สะดวกและให้ใช้งานง่ายตอบโจทย์ Lifestyle แบบ New Normal ของลูกค้าทุก Generation ด้วยการยกระดับและปรับโฉม Mobile Application : GHB ALL ของธนาคารเป็น Mobile Application : GHB ALL GEN ซึ่งถือเป็นส่วนหนึ่งในการสนับสนุนการมุ่งสู่การเป็น Fully Digital Bank ในปี 2565 ของ ธอส. และก้าวเป็นธนาคารที่ดีที่สุดสำหรับการมีบ้านตามวิสัยทัศน์ต่อไป
สำหรับฟังก์ชั่นหลักในการให้บริการลูกค้าผ่าน Mobile Application : GHB ALL GEN ในเฟสที่ 1 อาทิ 1.ยื่นขอสินเชื่อ ทั้งการยื่นขอสินเชื่อใหม่ และกู้เพิ่ม 2.ชำระเงินกู้ ตามวงเงินงวดที่กำหนดไว้ และเพิ่มจำนวนเงินงวดที่ต้องการชำระเพิ่ม 3.เปิดบัญชีเงินฝากอิเล็กทรอนิกส์ 4. การยืนยันตัวตน โดยไม่ต้องเดินทางมาที่ธนาคารผ่านระบบ NDID 5.ซื้อสลากออมทรัพย์ สำหรับลูกค้าที่ไม่เคยซื้อสลากออมทรัพย์กับ ธอส. มาก่อน และลูกค้าที่สนใจซื้อสลากเพิ่ม 6.ชำระค่าสินค้าและบริการ ตามหน่วยงานและร้านค้าที่ร่วมรายการ และบริการอื่น ๆ อีกมากมาย นอกจากนี้ลูกค้ายังสามารถเลือกรายการโปรด (Favorite) บนหน้าจอหลัก เพื่อให้สะดวกต่อการใช้งานเมนูที่ใช้งานประจำได้อีกด้วย
“นับเป็นอีกหนึ่งบริการด้านดิจิทัลที่ ธอส. ยกระดับเพื่อให้ลูกค้าได้รับบริการที่สะดวกและตรงความต้องการมากขึ้นซึ่งลูกค้าที่ใช้งาน Mobile Application : GHB ALL ณ วันที่ 30 กันยายน 2565 มีกว่า 1.5 ล้านราย รวมถึงลูกค้า ธอส. ที่ยังไม่เคยใช้งาน GHB ALL มาก่อน สามารถดาวน์โหลด Mobile Application : GHB ALL GEN เพื่อสัมผัสกับรูปโฉมและบริการใหม่ ๆ ได้ทันที ไม่พลาดการติดต่อ และเข้าถึงบริการของ ธอส. ได้ก่อนใคร”นายฉัตรชัย กล่าว
ทั้งนี้ ลูกค้าของ ธอส. สามารถดาวน์โหลด และเริ่มใช้งาน Mobile Application : GHB ALL GEN ได้ที่ App Store และ Google Play ตั้งแต่วันพุธที่ 26 ตุลาคม 2565 เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่ Mobile Application : GHB ALL GEN และ www.ghbank.co.th
วันพฤหัสบดีที่ 6 ตุลาคม 2565
​รองปลัดฯ วรวรรณ เข้ารับพระราชทานผ้าไตร เพื่อนำไปจัดพิธีทอดผ้าป่าสมทบทุนฯ
​รองปลัดฯ วรวรรณ เข้ารับพระราชทานผ้าไตร เพื่อนำไปจัดพิธีทอดผ้าป่าสมทบทุนฯ
วันนี้ (5 ตุลาคม 2565) นางวรวรรณ ชิตอรุณ รองปลัดกระทรวงอุตสาหกรรม เข้ารับพระราชทานผ้าไตร พระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงผนวช และพระบรมฉายาลักษณ์พระบาทสมเด็จพระเจ้าอยู่หัว ทรงผนวช เพื่อนำไปจัดพิธีทอดผ้าป่าสมทบทุน “โครงการทุนเล่าเรียนหลวงสำหรับพระสงฆ์ไทย” ประจำปี 2565 เพื่อน้อมเกล้าฯ ถวายพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยมหาราช บรมนาถบพิตร ผู้พระราชทานก่อตั้งโครงการฯ โดยมี นายพลากร สุวรรณรัฐ องคมนตรี เป็นประธาน ณ ทำเนียบองคมนตรี
วันพฤหัสบดีที่ 13 ตุลาคม 2565
กระทรวงมหาดไทย จัดพิธีทำบุญตักบาตรถวายพระราชกุศล และพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
กระทรวงมหาดไทย จัดพิธีทำบุญตักบาตรถวายพระราชกุศล และพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันนี้ (13 ต.ค. 65) เวลา 06.30 น. ที่บริเวณหน้าพระอุโบสถ วัดราชบพิธสถิตมหาสีมาราม ราชวรวิหาร กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีทำบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 โดยได้รับเมตตาจากเจ้าประคุณสมเด็จพระมหาวีรวงศ์ เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม ราชวรวิหาร นำคณะสงฆ์ และสามเณร จำนวน 40 รูป รับบิณฑบาต โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย พร้อมด้วยผู้บริหารระดับสูงของกระทรวงมหาดไทย หัวหน้าหน่วยงานรัฐวิสาหกิจ ข้าราชการ พนักงาน เจ้าหน้าที่ คณะกรรมการบริหารสมาคมแม่บ้านมหาดไทย และพุทธศาสนิกชนภาคีเครือข่ายของกระทรวงมหาดไทย ร่วมในพิธี
จากนั้น ในเวลา 07.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในนามกระทรวงมหาดไทย และ ดร.วันดี กุญชรยาคง จุลเจริญ นายกสมาคมแม่บ้านมหาดไทย วางพวงมาลาเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในนามสมาคมแม่บ้านมหาดไทย และ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นำผู้ร่วมพิธียืนสงบนิ่งเป็นเวลา 89 วินาที แล้วกล่าวน้อมรำลึกในพระมหากรุณาธิคุณ ความโดยสรุปว่า “ตลอดระยะเวลากว่า 70 ปี แห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปวงพสกนิกรใต้ร่มพระบารมีทั่วราชอาณาจักร ต่างประจักษ์ซึ้งในพระมหากรุณาธิคุณและพระเมตตาที่ได้ทรงทุ่มเทกำลังพระวรกาย และกำลังพระสติปัญญาปฏิบัติพระราชกรณียกิจนานัปการ เพื่อประโยชน์สุขแห่งปวงพสกนิกร โครงการในพระราชดำริน้อยใหญ่ จำนวน 4,741 โครงการ ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาของเศรษฐกิจพอเพียง เพื่อเป็นแนวทางให้อาณาประชาราษฎร์ได้ดำเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ที่ได้น้อมนำแนวทางพระราชทานไปปฏิบัติพระเกียรติคุณแผ่ไพศาลขจรขจายไปทั่วทิศานุทิศด้วยดวงจิตที่บริสุทธิ์ของปวงข้าพระพุทธเจ้าที่ล้วนสำนึกในพระมหากรุณาธิคุณอันหาที่สุดมิได้ ปวงข้าพระพุทธเจ้าจักน้อมนำแนวทางพระราชดำริที่ได้พระราชทานไว้เป็นเครื่องยึดเหนี่ยวในการปฏิบัติหน้าที่และดำรงตนเพื่อสร้างประโยชน์สุขแก่ประเทศชาติสืบไป”
วันเสาร์ที่ 1 ตุลาคม 2565
รัฐบาลตั้งเป้าไทยอยู่ 1 ใน 30 ประเทศนวัตกรรมโลก ภายในปี 2573 ปัจจัยสำคัญหลุดพ้นจากกับดักประเทศรายได้ปานกลาง
รองโฆษกฯ เผยรัฐบาลตั้งเป้าไทยอยู่ 1 ใน 30 ประเทศนวัตกรรมโลก ภายในปี 2573  ปัจจัยสำคัญหลุดพ้นจากกับดักประเทศรายได้ปานกลาง
วันนี้(1ต.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยผลการจัดอันดับดัชนีนวัตกรรมโลกประจำปี2565 (Global Innovation Index 2022 : GII 2022)ประเทศไทยยังครองอันดับที่43ถือเป็นอันดับ3ในอาเซียนจาก132ประเทศทั่วโลกโดยกระทรวงการอุดมศึกษาวิทยาศาสตร์วิจัยและนวัตกรรม(อว.)มุ่งสานความร่วมมือระหว่างรัฐและเอกชนมีสำนักงานนวัตกรรมแห่งชาติเป็นหน่วยงานหลักขับเคลื่อนเพื่อเร่งผลักดันให้ไทยเป็น“ประเทศแห่งนวัตกรรม”โดยกำหนดเป้าหมายก้าวสู่อันดับ1ใน30ของประเทศที่มีความสามารถด้านนวัตกรรมของโลกภายในปี2573
ผลการจัดอันดับGII 2022โดยองค์การทรัพย์สินทางปัญญาแห่งโลก(World Intellectual Property Organization : WIPO)ถือเป็นการวัดระดับความสามารถทางด้านนวัตกรรมของแต่ละประเทศรวม132ประเทศทั่วโลกโดยอันดับGII 2022ครั้งนี้5อันดับแรกของโลกได้แก่สวิตเซอร์แลนด์สหรัฐอเมริกาสวีเดนสหราชอาณาจักรและเนเธอร์แลนด์ตามลำดับขณะที่ประเทศไทยยังคงอันดับที่43และถือเป็นอันดับ3เมื่อเทียบกับประเทศในอาเซียนรองจากอันดับ7สิงคโปร์และอันดับ36มาเลเซียรวมทั้งถือเป็นลำดับที่5เมื่อเทียบกับ37ประเทศกลุ่มประเทศรายได้ปานกลางในระดับสูง(Upper Middle-Income Group)ลำดับที่1-4ได้แก่จีนบัลแกเรียมาเลเซียและตุรกีซึ่งปัจจัยตัวชี้วัดทางนวัตกรรมของไทยที่โดดเด่นที่สุดได้แก่ค่าใช้จ่ายมวลรวมด้านวิจัยและพัฒนาที่ลงทุนโดยองค์กรธุรกิจและสัดส่วนการส่งออกสินค้าสร้างสรรค์ถือเป็นอันดับ1ของโลกมากไปกว่านั้นยังพบหลายด้านที่ทำได้ดีขึ้นอาทิด้านเทคโนโลยีสารสนเทศและการสื่อสารอันดับดีขึ้น14อันดับปัจจัยด้านโครงสร้างพื้นฐานภาพรวมดีขึ้น7อันดับโดยเฉพาะประสิทธิภาพด้านการขนส่งโลจิสติกส์ซึ่งเป็นจุดแข็งของประเทศไทยในระดับกลุ่มประเทศรายได้ปานกลางระดับบน
ทั้งนี้GIIวัดความสามารถด้านนวัตกรรมในดัชนี2กลุ่ม7ปัจจัยหลักได้แก่ดัชนีย่อยปัจจัยนำเข้าทางนวัตกรรม(Innovation input sub-index)ประกอบด้วย1.สถาบัน(Institution) 2.ทุนมนุษย์และการวิจัย(Human capital and research) 3.โครงสร้างพื้นฐาน(Infrastructure) 4.ระบบตลาด(Market sophistication) 5.ระบบธุรกิจ(Business sophistication)และดัชนีย่อยผลผลิตทางนวัตกรรม(Innovation output sub-index)ประกอบด้วย1.ผลผลิตจากองค์ความรู้และเทคโนโลยี(Knowledge and technology outputs) 2.ผลผลิตจากความคิดสร้างสรรค์(Creative outputs)
นางสาวรัชดากล่าวว่าผลการจัดอันดับสะท้อนให้เห็นถึงความร่วมมืออย่างต่อเนื่องจากทุกภาคส่วนทั้งภาครัฐสถาบันการศึกษาภาคเอกชนและประชาชนเพื่อยกระดับความสามารถทางนวัตกรรมของประเทศทั้งนี้พล.อ.ประยุทธ์จันทร์โอชานายกรัฐมนตรีเน้นย้ำมาโดยตลอดถึงความสำคัญและการส่งเสริมการวิจัยและพัฒนานวัตกรรรมเพราะเป็นปัจจัยสำคัญให้ประเทศไทยหลุดพ้นจากกับดักประเทศรายได้ปานกลางสู่ประเทศรายได้สูงรัฐบาลพร้อมทำงานสนับสนุนและเคียงข้างไปกับภาคเอกชนผลักดันผลงานทางวิชาการสู่การสร้างมูลค่าทางเศรษฐกิจให้ได้จริงตั้งเป้าการขับเคลื่อนนวัตกรรมประเทศไทยให้เป็น1ใน30ของประเทศที่มีความสามารถด้านนวัตกรรมของโลกภายในปี2573ซึ่งการดำเนินการจะมุ่งเน้นประเด็นอาทิ การสนับสนุนการลงทุนทางนวัตกรรมเชื่อมกับการใช้ประโยชน์จากงานวิจัยการส่งเสริมการเข้าถึงแหล่งเงินทุนแก่ธุรกิจที่ดำเนินการวิจัยและพัฒนานวัตกรรมการกระตุ้นการจดทะเบียนสิทธิบัตรและใช้ประโยชน์สิทธิบัตรเพื่อเพิ่มมูลค่าสินค้าและบริการเป็นต้น
—————-
วันอังคารที่ 20 กันยายน 2565
ครม.อนุมัติ 287 ล้านบาท โครงการนำเรือประมงออกนอกระบบ ระยะที่ 2 จ่ายเงินเยียวยาค่าทำลายเรือประมงจากมาตรการแก้ปัญหาประมงผิดกฎหมาย IUU
ครม.อนุมัติ 287 ล้านบาท โครงการนำเรือประมงออกนอกระบบ ระยะที่ 2 จ่ายเงินเยียวยาค่าทำลายเรือประมงจากมาตรการแก้ปัญหาประมงผิดกฎหมาย IUU
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ตามที่รัฐบาลได้ออกมาตรการแก้ไขปัญหาการทำประมงผิดกฎหมาย (IUU) ให้เป็นไปตามกฎระเบียบสากล ส่งผลให้มีเรือประมงจำนวนหนึ่งไม่สามารถทำประมงได้ตั้งแต่ปี 2558 เป็นต้นมา ทำให้เจ้าของเรือต้องแบกรับค่าใช้จ่ายในการดูแลรักษาเรือ ประกอบกับปัจจุบัน ปี 2565 มีจำนวนเรือที่ได้รับใบอนุญาตทำการประมงมากถึง 9,608 ลำ ซึ่งเกินกว่าระดับที่เหมาะสม อาจส่งผลให้ปริมาณสัตว์น้ำลดลงและหมดไปเนื่องจากไม่สามารถเจริญเติบโตได้ทัน
ดังนั้น เพื่อเป็นการรักษาความสมดุลของจำนวนเรือประมงพาณิชย์กับปริมาณสัตว์น้ำ รวมทั้งชดเชยเยียวยาให้กับเจ้าของเรือที่ได้รับผลกระทบ ครม.จึงมีมติอนุมัติโครงการนำเรือประมงออกนอกระบบเพื่อการจัดการทรัพยากรประมงทะเลที่ยั่งยืน ระยะที่ 2 กรอบวงเงิน 287.18 ล้านบาท สำหรับเป็นค่าชดเชยเยียวยาให้กับเจ้าของเรือประมงจากมาตรการแก้ไขปัญหาการทำประมงผิดกฎหมายตั้งแต่ปี 2558 ซึ่งผ่านเกณฑ์เข้าร่วมโครงการระยะที่ 2 จำนวน 59 ลำ โดยใช้จ่ายจากงบกลางฯ ปี 2565 ตามที่กระทรวงเกษตรและสหกรณ์เสนอ โครงการนี้เป็นโครงการต่อเนื่องจากระยะที่ 1 ซึ่งได้จ่ายเงินชดเชยเยียวยาให้กับเจ้าของเรือประมงไปแล้วจำนวน 305 ลำ (จากทั้งหมด 570 ลำ) งบประมาณรวมทั้งสิ้น 764.45 ล้านบาท การจ่ายเงินชดเชยการทำลายเรือประมงยังคงใช้เกณฑ์ตามเดิม โดยแบ่งจ่ายเป็น 2 งวด คือ งวดที่ 1 จ่ายเงินร้อยละ 30 ของจำนวนเงินค่าชดเชย เป็นค่าใช้จ่ายในการแยกชิ้นส่วนเรือหรือทำลายเรือประมง งวดที่ 2 จ่ายเงินร้อยละ 70 ของจำนวนเงินค่าชดเชย โดยจ่ายหลังจากเจ้าของเรือแยกชิ้นส่วนเสร็จหรือทำลายเรือประมงเรียบร้อยแล้ว
นางสาวรัชดา กล่าวด้วยว่า โครงการนี้จะช่วยให้ไทยสามารถบริหารจัดการเรือประมงให้มีจำนวนเหมาะสมกับปริมาณสัตว์น้ำได้ และช่วยลดความเสี่ยงที่จะเกิดการทำประมงผิดกฎหมายจากการใช้เรือประมงที่ไม่มีใบอนุญาตทาการประมงพาณิชย์ รวมถึงเป็นการช่วยเหลือและบรรเทาผลกระทบของเจ้าของเรือจากมาตรการของรัฐในการแก้ไขปัญหาการทาประมงผิดกฎหมาย สำหรับกลุ่มเป้าหมายโครงการที่กระทรวงเกษตรและสหกรณ์จะดำเนินการในระยะต่อไป คือ กลุ่มเรือที่ได้รับใบอนุญาตทำการประมงพาณิชย์ที่ต้องการเลิกอาชีพทำการประมง ซึ่งมีอยู่จำนวน 2,513 ลำ
วันพุธที่ 12 ตุลาคม 2565
จังหวัดสกลนครจับมือกรมการปกครอง ออกหน่วยบริการจัดทำบัตรประจำตัวประชาชนเคลื่อนที่ให้กับกลุ่มเปราะบาง (Mobile Unit) วาระ 130 ปีกระทรวงมหาดไทย
จังหวัดสกลนครจับมือกรมการปกครอง ออกหน่วยบริการจัดทำบัตรประจำตัวประชาชนเคลื่อนที่ให้กับกลุ่มเปราะบาง (Mobile Unit) วาระ 130 ปีกระทรวงมหาดไทย
เมื่อวันที่ 11 ต.ค. 65 นางจุรีรัตน์ เทพอาสน์ ผู้ว่าราชการจังหวัดสกลนคร เปิดเผยว่า จังหวัดสกลนครให้ความสำคัญในการขับเคลื่อนการให้บริการและอำนวยความสะดวกให้กับพี่น้องประชาชนในด้านต่าง ๆ มาอย่างต่อเนื่อง โดยเฉพาะอย่างยิ่งการให้บริการด้านงานทะเบียนของสำนักทะเบียนอำเภอ และการกำกับดูแลสำนักทะเบียนท้องถิ่นในการให้บริการพี่น้องประชาชนด้วยจิตบริการและความมุ่งมั่นตั้งใจในการช่วยเหลือให้คำแนะนำในด้านที่เกี่ยวข้อง เพื่อให้พี่น้องประชาชนผู้รับบริการได้มีรอยยิ้มและความสุขจากการรับบริการ
นางจุรีรัตน์ เทพอาสน์ กล่าวว่า เนื่องในวาระครบ 130 ปีกระทรวงมหาดไทย ในปี 2565 นี้ นับเป็นโอกาสที่สำคัญที่จังหวัดสกลนครได้มีส่วนร่วมในการเฉลิมฉลองวาระดังกล่าว ซึ่งเป็นที่น่ายินดีว่า เนื่องในวาระอันพิเศษนี้ กระทรวงมหาดไทย โดยกรมการปกครอง ได้กำหนดจัดกิจกรรมการออกหน่วยบริการจัดทำบัตรประจำตัวประชาชนเคลื่อนที่ให้กับกลุ่มเปราะบาง (Mobile Unit) มีกลุ่มเป้าหมาย ได้แก่ ผู้ป่วยติดเตียง คนชรา และผู้พิการที่ไม่สามารถเคลื่อนย้ายตนเองได้ ซึ่งหน่วยบริการฯ นี้ จะให้บริการในสถานที่ต่าง ๆ ที่ผู้ขอมีบัตรพักอาศัยอยู่ในปัจจุบัน เช่น บ้าน โรงพยาบาล หรือสถานที่อื่น ๆ ตามที่ญาติได้แจ้งความจำนง ซึ่งสอดคล้องกับนโยบายของจังหวัดสกลนคร ที่ได้ดำเนินการในเรื่องการอำนวยความสะดวกในการบริการด้านงานทะเบียนมาอย่างต่อเนื่อง
"ในวันนี้ จังหวัดสกลนครได้มอบหมายให้ จ่าสิบเอก คำนึง พรหมพิมพ์ นายอำเภอเมืองสกลนคร ร่วมกับนายพิสิษฐ์พงศ์ หล่อยดา หัวหน้าศูนย์บริหารการทะเบียนภาค 4 สำนักบริหารการทะเบียน กรมการปกครอง นำทีมปลัดอำเภอ เจ้าหน้าที่ปกครอง ออกหน่วยบริการจัดทำบัตรประชาชนเคลื่อนที่ (Mobile Unit) กรณีป่วยติดเตียง คนชรา และผู้พิการที่ไม่สามารถเคลื่อนย้ายตนเองได้ ในโครงการ “130 ปี กระทรวงมหาดไทย อยู่ที่ไหนเราใส่ใจดูแล” เนื่องในโอกาสการสถาปนากระทรวงมหาดไทยครบ 130 ปี ในเขตพื้นที่ตำบลงิ้วด่อน ตำบลห้วยยาง และตำบลพังขว้าง ซึ่งมีญาติของกลุ่มเป้าหมายผู้ป่วยติดเตียง และผู้พิการ แจ้งความจำนงขอรับบริการ จำนวน 5 ราย ได้แก่ 1) นางขันนาค ขัมพันธุ์ ชาวบ้านบ้านนาคำ ต.ห้วยยาง อ.เมือง จ.สกลนคร 2) นายสมหมาย ขัมพันธุ์ ชาวบ้านบ้านนาคำ ต.ห้วยยาง อ.เมือง จ.สกลนคร 3) นางบุญล้อม ถาระสา ชาวบ้านบ้านม่วง ต.ห้วยยาง อ.เมือง จ.สกลนคร 4) นายสราวุธ ชำนาญรบ ชาวบ้านบ้านทับสอ ต.งิ้วด่อน อ.เมือง จ.สกลนคร และ 5) นายอนัน อนันติ ชาวบ้านบ้านโนนสูง ต.พังขว้าง อ.เมือง จ.สกลนคร ซึ่งจังหวัดได้รับการสนับสนุนอย่างดียิ่งจากสำนักบริหารการทะเบียน กรมการปกครอง รวมถึงกำนัน ผู้ใหญ่บ้าน และ อสม. ในพื้นที่ ทำให้การบริการพี่น้องประชาชนกลุ่มเป้าหมายประสบความสำเร็จ สร้างความประทับใจ และรอยยิ้มให้กับผู้รับบริการ และญาติ ที่ต่างช่วยกันกับเจ้าหน้าที่ เพื่อให้การทำบัตรประชาชนให้กับกลุ่มเป้าหมายเป็นไปอย่างดีที่สุด" ผวจ.สกลนคร กล่าวเน้นย้ำ
นางจุรีรัตน์ เทพอาสน์ ผู้ว่าราชการจังหวัดสกลนคร กล่าวเพิ่มเติมว่า การจัดกิจกรรมการออกหน่วยบริการจัดทำบัตรประจำตัวประชาชนเคลื่อนที่ให้กับกลุ่มเปราะบาง (Mobile Unit) เนื่องในวาระครบรอบ 130 ปี การสถาปนากระทรวงมหาดไทย ยังคงดำเนินไปอย่างต่อเนื่องตลอดปี 2565 นี้ ซึ่งพี่น้องประชาชนสามารถติดต่อขอรับบริการโดยแจ้งความจำนงได้ ณ ที่ว่าการอำเภอทั้ง 18 อำเภอ รวมถึงสำนักทะเบียนอำเภอทุกแห่งทั่วประเทศ หรือโทรสายด่วนทะเบียนและบัตร โทร. 1548 ในวันและเวลาราชการ
วันพฤหัสบดีที่ 1 กันยายน 2565
กระทรวงเกษตรฯ แจง ปมไม่เสนอชื่อปลัดเกษตรฯ เข้า ครม. ยืนยัน ไม่มีความขัดแย้งร่วมกัน
ย้ำ การเสนอชื่อแต่งตั้ง อยู่บนพื้นฐานความเท่าเทียม โปร่งใส ตรวจสอบได้
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ กล่าวว่า สืบเนื่องจากกรณี ที่มีกระแสข่าว ถึงสาเหตุที่กระทรวงเกษตรและสหกรณ์ ยังไม่มีการเสนอชื่อปลัดกระทรวงเกษตรและสหกรณ์คนใหม่ เข้าสู่ ครม. เพื่อให้ดำรงตำแหน่งแทน ดร.ทองเปลว กองจันทร์ ปลัดกระทรวงเกษตรและสหกรณ์ ที่จะเกษียณอายุราชการในวันที่ 30 กันยายนนี้ โดยกระแสข่าวระบุถึงสาเหตุว่า เกิดจากปัญหาภายในกระทรวงเกษตรและสหกรณ์ ในเรื่องการตกลงตำแหน่งที่ไม่ยังลงตัว ทำให้ ดร.ทองเปลว กองจันทร์ จึงไม่ยอมลงนามเสนอรายชื่อปลัดกระทรวงเกษตรและสหกรณ์ และเสนอข้าราชการระดับ 10 เสนอต่อรัฐมนตรีว่าการกระทรวงเกษตรและสหกรณ์
จากกระแสข่าวข้างต้น กระทรวงเกษตรและสหกรณ์ ขอเรียนชี้แจงว่า ข่าวดังกล่าวไม่มีมูลความจริงแต่อย่างใด โดยที่ผ่านมาการปฏิบัติงานของ ดร.ทองเปลว กองจันทร์ ปลัดกระกรวงเกษตรและสหกรณ์ ท่านมีความทุ่มเท มีคุณูปการ และมีปณิธานที่จะปฏิบัติหน้าที่ในความรับผิดชอบให้ดีที่สุด เป็นไปเพื่อผลประโยชน์ของเกษตรกร ประชาชน และประเทศชาติเป็นสำคัญ และที่สำคัญขอยืนยันว่า ท่านมีความสัมพันธ์อันดีต่อกัน กับ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มาโดยตลอด
อย่างไรก็ตาม การที่กระทรวงเกษตรและสหกรณ์ ยังไม่มีการเสนอชื่อปลัดกระทรวงเกษตรและสหกรณ์ เข้าสู่ ครม. นั้น เนื่องจากอยู่ระหว่างร่วมกันพิจารณาคุณสมบัติและความเหมาะสมอย่างรอบคอบให้มากที่สุด ประกอบกับรัฐมนตรีว่าการกระทรวงเกษตรและสหกรณ์ มีความประสงค์ให้ ดร.ทองเปลว กองจันทร์ ได้ปฏิบัติหน้าที่ในฐานะปลัดกระทรวงเกษตรและสหกรณ์อย่างเต็มที่ในช่วงนี้ ไปจนครบวาระเกษียณอายุราชการ
ทั้งนี้ ขอให้ทุกฝ่ายเชื่อมั่นได้ว่า รัฐมนตรีว่าการกระทรวงเกษตรและสหกรณ์ ตลอดจนคณะผู้บริหาร ทุกระดับ มีเป้าหมายการทำงานเพื่อประโยชน์ของประเทศชาติและส่วนรวมเป็นสำคัญ เราให้ความสำคัญและคุณค่ากับทุกตำแหน่งเป็นอย่างยิ่ง เพื่อให้การสานต่องานของกระทรวงเกษตรและสหกรณ์เป็นไปบนพื้นฐานอย่างเท่าเทียม มีความโปร่งใส เป็นธรรม และตรวจสอบได้
วันศุกร์ที่ 21 ตุลาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2566 ระหว่างวันที่ 7 - 20 ตุลาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2566 ระหว่างวันที่ 7 - 20 ตุลาคม 2565 พบการกระทำผิด จำนวน 1,190 คดี คิดเป็นเงินค่าปรับ 19.46 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2566 (ระหว่างวันที่ 7 – 20 ตุลาคม 2565) พบว่ามีการกระทำผิด จำนวน 1,190 คดี คิดเป็นเงินค่าปรับ 19.46 ล้านบาท โดยแยกเป็น สุรา จำนวน 638 คดี ค่าปรับ 4.97 ล้านบาท ยาสูบ จำนวน 443 คดี ค่าปรับ 11.12 ล้านบาท ไพ่ จำนวน 18 คดี ค่าปรับ 0.21 ล้านบาท น้ำมันและผลิตภัณฑ์น้ำมัน จำนวน 25 คดี ค่าปรับ 0.50 ล้านบาท น้ำหอม จำนวน 5 คดี ค่าปรับ 0.17 ล้านบาท รถจักรยานยนต์ จำนวน 35 คดี ค่าปรับ 0.89 ล้านบาท และสินค้าอื่น ๆ จำนวน 26 คดี ค่าปรับ 1.60 ล้านบาท โดยมีของกลางแยกเป็นสุรา จำนวน 9,472.710 ลิตร ยาสูบ จำนวน 41,786 ซอง ไพ่ จำนวน 1,205 สำรับ น้ำมันและผลิตภัณฑ์น้ำมัน จำนวน 13,258.000 ลิตร น้ำหอม จำนวน 508 ขวด รถจักรยานยนต์ จำนวน 42 คัน
สรุปยอดรวมในปีงบประมาณ พ.ศ. 2566 ตั้งแต่วันที่ 1 – 20 ตุลาคม 2565 พบว่ามีการกระทำผิด จำนวน 1,603 คดี คิดเป็นเงินค่าปรับ 27.43 ล้านบาท โดยแยกเป็น สุรา จำนวน 857 คดี ค่าปรับ 6.86 ล้านบาท ยาสูบ จำนวน 606 คดี ค่าปรับ 15.55 ล้านบาท ไพ่ จำนวน 24 คดี ค่าปรับ 0.68 ล้านบาท น้ำมันและผลิตภัณฑ์น้ำมัน จำนวน 29 คดี ค่าปรับ 0.59 ล้านบาท น้ำหอม จำนวน 9 คดี ค่าปรับ 0.66 ล้านบาท รถจักรยานยนต์ จำนวน 48 คดี ค่าปรับ จำนวน 1.28 ล้านบาท และสินค้าอื่น ๆ จำนวน 30 คดี ค่าปรับ 1.81 ล้านบาท โดยมีของกลางแยกเป็นน้ำสุรา จำนวน 10,740.545 ลิตร ยาสูบ จำนวน 56,767 ซอง ไพ่ จำนวน 3,214 สำรับ น้ำมันและผลิตภัณฑ์น้ำมัน จำนวน 19,783.000 ลิตร น้ำหอม จำนวน 1,050 ขวด รถจักรยานยนต์ จำนวน 55 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/872-2566-7-20-2565-49
วันอังคารที่ 27 กันยายน 2565
รมว.พม. นำทีมผู้บริหาร  ศึกษาการจัดการที่อยู่อาศัย - มาตรฐานการดูแลผู้สูงอายุญี่ปุ่น  พร้อมส่งเสริมพ่อ – แม่เลี้ยงเดี่ยวเป็นผู้ดูแลมืออาชีพ
รมว.พม. นำทีมผู้บริหาร  ศึกษาการจัดการที่อยู่อาศัย - มาตรฐานการดูแลผู้สูงอายุญี่ปุ่น พร้อมส่งเสริมพ่อ – แม่เลี้ยงเดี่ยวเป็นผู้ดูแลมืออาชีพ
เมื่อวันที่ 21 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางสุจิตรา พิทยานรเศรษฐ์ อธิบดีกรมกิจการผู้สูงอายุ นายทวีพงษ์ วิชัยดิษฐ ผู้ว่าการการเคหะแห่งชาติ นายพันธ์เทพ เสาโกศล รองผู้ว่าราชการจังหวัดขอนแก่น นางจิราพร เชาวน์ประยูร ยามาโมโต้ พัฒนาสังคมและความมั่นคงของมนุษย์จังหวัดเชียงใหม่ และนายสุภวัฒน์ หนูพริก พัฒนาสังคมและความมั่นคงของมนุษย์จังหวัดขอนแก่น ประชุมหารือและแลกเปลี่ยนประสบการณ์ด้านการจัดการที่อยู่อาศัยและการดูแลผู้สูงอายุในประเทศญี่ปุ่น ร่วมกับผู้บริหาร Young Men's Christian Association หรือ YMCA จังหวัดโทะชิงิ ประเทศญี่ปุ่น ซึ่งเป็นองค์กรเอกชนที่ทำหน้าที่ให้บริการทางสังคมโดยจัดบริการดูแลผู้สูงอายุและจ้างผู้ดูแลจากหลายประเทศ เช่น เวียดนาม ฟิลิปปินส์ บราซิล และไทย เป็นต้น
นายจุติ เห็นว่า ตลาดผู้ดูแลผู้สูงอายุในประเทศญี่ปุ่นยังมีความต้องการสูง และคนไทยมีศักยภาพในการเป็นผู้ดูแล จึงอยากส่งเสริมให้คนไทย โดยเฉพาะกลุ่มพ่อ - แม่เลี้ยงเดี่ยวเป็นผู้ดูแลมืออาชีพ เพื่อโอกาสในการมีอาชีพที่มั่นคงในอนาคต
นายจุติ กล่าวเพิ่มเติมว่า ประเทศไทยเป็นสังคมสูงอายุโดยสมบูรณ์มาตั้งแต่ปี 2564 ซึ่งตนเห็นว่าการที่ผู้สูงอายุมีที่อยู่อาศัยที่มั่นคงและมีผู้ดูแลในวัยชรา นับเป็นหนึ่งในการมีคุณภาพชีวิตที่ดี ทั้งนี้ กระทรวง พม. จึงได้ดำเนินการทั้งจัดหาและปรับปรุงซ่อมแซมที่อยู่อาศัยสำหรับผู้สูงอายุ รวมถึงหาแนวทางการดูแลผู้สูงอายุที่มีประสิทธิภาพ โดยตั้งเป้าหมายให้ผู้สูงอายุทุกคนต้องมีที่อยู่อาศัยและได้รับการดูแลที่มีมาตรฐาน
วันศุกร์ที่ 9 กันยายน 2565
วธ.เตรียมผุดเว็บไซต์ “Thai Fabric Wisdom” แหล่งคลังผ้าไทยบนโลกออนไลน์  ใช้เทคโนโลยีดิจิทัลล้ำสมัย ยกระดับ Soft Power ผ้าไทยสร้างมูลค่า เพิ่มขีดความสามารถการแข่งขันระดับนานาชาติ
วธ.เตรียมผุดเว็บไซต์ “Thai Fabric Wisdom” แหล่งคลังผ้าไทยบนโลกออนไลน์  ใช้เทคโนโลยีดิจิทัลล้ำสมัย ยกระดับ Soft Power ผ้าไทยสร้างมูลค่า เพิ่มขีดความสามารถการแข่งขันระดับนานาชาติ
วธ.เตรียมผุดเว็บไซต์ “Thai Fabric Wisdom” แหล่งคลังผ้าไทยบนโลกออนไลน์ ใช้เทคโนโลยีดิจิทัลล้ำสมัย ยกระดับ Soft Power ผ้าไทยสร้างมูลค่า เพิ่มขีดความสามารถการแข่งขันระดับนานาชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) มีนโยบายขับเคลื่อนยกระดับการบริหารจัดการงานวัฒนธรรม ส่งเสริมให้มีองค์ความรู้และสถิติทางวัฒนธรรมในรูปแบบฐานข้อมูลขนาดใหญ่ มุ่งสู่การเป็นรัฐบาลดิจิทัล และมีการยกระดับ Soft Power ความเป็นไทยในระดับสากล ผ่านสื่อ คอนเทนส์ และกิจกรรมศิลปวัฒนธรรมทั้งในและต่างประเทศ สร้างการรับรู้และจดจำด้วยการประชาสัมพันธ์ประเทศไทยผ่านสื่อสมัยใหม่ ประกอบกับรัฐบาลประกาศให้วันที่ 12 สิงหาคม ของทุกปี เป็นวันผ้าแห่งชาติ วธ.ได้โครงการจัดทำและพัฒนาระบบสารสนเทศภูมิปัญญาผ้าไทย เป็นระบบเว็บไซต์ และ Content ที่ทันสมัย นำเข้าและจัดเก็บข้อมูลยังคลังผ้าไทยและการแต่งกายของชาติไทย ยกระดับและขยายโอกาสการสร้างรายได้ให้แก่ประชาชนให้เข้าถึงธุรกิจโลกยุคใหม่ สร้างมูลค่าให้กับเศรษฐกิจวัฒนธรรมผ้าไทยนำไปสู่ความยั่งยืน นำทุนทางวัฒนธรรมมาขับเคลื่อนเศรษฐกิจด้วยเทคโนโลยีดิจิทัล เกิดการสร้างมูลค่าเพิ่มและปฏิรูปการส่งเสริมกิจการผ้าไทย นำไปสู่การเพิ่มขีดความสามารถในการแข่งขันในระดับนานาชาติ และก้าวขึ้นสู่การเป็นผู้นำวัฒนธรรมด้านลายผ้าบนออนไลน์ระบบเศรษฐกิจวัฒนธรรมใหม่ในเวทีโลก
รมว.วธ. กล่าวอีกว่า โครงการจัดทำและพัฒนาระบบสารสนเทศภูมิปัญญาผ้าไทย เป็นระบบเว็บไซต์เป็นการจัดทำฐานข้อมูลคลังผ้าไทยและการแต่งกายไทย ที่มุ่งเน้นจัดเก็บลวดลายลักษณะของผ้าไทยจากทุกยุคทุกสมัย ทุกจังหวัด มานำเสนอบนเว็บไซต์ “Thai Fabric Wisdom” ที่มุ่งเน้นหลักการทันโลกตลอดเวลา เป็นเครื่องมืออำนวยความสะดวกแก่ผู้ประกอบการในการทำงานตลาดออนไลน์ง่ายขึ้น มีเนื้อหาที่เป็นเทคโนโลยีทันสมัยสร้างสรรค์สวยงาม เชื่อมโยงข้อมูลต่างๆ โดยคำนึงถึงการพัฒนา และรองรับการปรับปรุง การเชื่อมโยงกับระบบอื่นๆ โดยเฉพาะการเชื่อมโยงข้อมูลรับส่งข้อมูลใหญ่จากศูนย์ข้อมูลใหญ่ของกระทรวงวัฒนธรรม (M-culture Big Data) และรองรับการรับส่งข้อมูลกับแพลตฟอร์มเศรษฐกิจวัฒนธรรมใหม่ โดยมีบทบาทสำคัญในการนำเสนอข้อมูล สาระประโยชน์ อาทิ พระราชปณิธานของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในการอนุรักษ์และส่งเสริมการใช้ผ้าไทย , มาตรฐานผ้าไทย-ตรานกยูงพระราชทาน , ชุดไทยพระราชนิยม/เสื้อพระราชทาน , วิวัฒนาการผ้าไทย , ประเภทของผ้าไทย , การเลือกใช้เลือกใส่ผ้าไทย , การดูแลรักษา , นวัตกรรมผ้าไหมไทยในปัจจุบัน , ผ้าไทยลายอัตลักษณ์ที่โดดเด่นของแต่ละจังหวัด , ผ้าไทยในเวทีโลก หรือ ผ้าไทยสู่สากล , ข้อมูล CPOT ผ้าหรือผลิตภัณฑ์ที่เกี่ยวข้องแต่ละจังหวัด ข้อมูลผู้ประกอบการ ,พิพิธภัณฑ์ผ้าไทยในประเทศไทย และวีดิทัศน์องค์ความรู้/กิจกรรมที่เกี่ยวข้อง ฯลฯ ซึ่งการพัฒนาศูนย์ข้อมูลใหญ่ของกระทรวงวัฒนธรรม (M-culture Big Data) ในครั้งนี้เป็นการต่อยอดและสร้างมูลค่าทางเศรษฐกิจ ที่ขับเคลื่อนโดยการใช้ระบบสารสนเทศ เพื่อสนับสนุนการปฏิบัติงานของเจ้าหน้าที่สำนักงานปลัดกระทรวงวัฒนธรรม สู่การเป็นองค์กรดิจิทัลอีกด้วย
///
วันพฤหัสบดีที่ 1 กันยายน 2565
​กระทรวงคมนาคม ประชุมขับเคลื่อนแผนแม่บทภายใต้ยุทธศาสตร์ชาติ เพื่อเพิ่มประสิทธิภาพโครงสร้างพื้นฐานด้านคมนาคม
และระบบโลจิสติกส์ นำไปสู่การพัฒนาประเทศอย่างยั่งยืน
นายพิศักดิ์ จิตวิริยะวศิน รองปลัดกระทรวงคมนาคม เป็นประธานประชุมขับเคลื่อนแผนแม่บทภายใต้ยุทธศาสตร์ชาติ เพื่อเพิ่มประสิทธิภาพโครงสร้างพื้นฐานด้านคมนาคมและระบบโลจิสติกส์ นำไปสู่การพัฒนาประเทศอย่างยั่งยืน โดยมีผู้แทนจากกรมการขนส่งทางราง สำนักงานนโยบายและแผนการขนส่งและจราจร (สนข.) และหน่วยงานในสังกัดกระทรวงฯ เข้าร่วมการประชุม ในวันที่ 1 กันยายน 2565 ณ ห้องประชุม กระทรวงคมนาคม
คณะรัฐมนตรี ได้มีมติเมื่อวันที่ 3 ธันวาคม 2562 มอบหมายให้กระทรวงคมนาคมเป็นหน่วยงานเจ้าภาพในการขับเคลื่อนเป้าหมายแผนแม่บทย่อย โครงสร้างพื้นฐานด้านคมนาคมและระบบโลจิสติกส์ ซึ่งกระทรวงฯ ได้ดำเนินการขับเคลื่อนแผนแม่บทตามกรอบยุทธศาสตร์ชาติ ระยะ 20 ปี (พ.ศ.2561 - 2580) โดยมีเป้าหมายในการพัฒนาประเทศอย่างยั่งยืนตามหลักธรรมาภิบาล อันจะก่อให้เกิดเป็นพลังผลักดันและการบูรณาการร่วมกันไปสู่เป้าหมายได้ตามระยะเวลาที่กําหนดไว้ในยุทธศาสตร์ชาติฯ สำหรับการประชุมดังกล่าวได้มีการหารือเกี่ยวกับผลการขับเคลื่อนตัวชี้วัดเป้าหมายแผนย่อยโครงสร้างพื้นฐานด้านคมนาคมและระบบโลจิสติกส์ ช่วงที่ 1 (พ.ศ. 2563 - 2565) และแผนการขับเคลื่อนในช่วงที่ 2 (พ.ศ. 2566 - 2570) โดยมีเป้าหมายให้ต้นทุนโลจิสติกส์ของประเทศไทยต่อผลิตภัณฑ์มวลรวมในประเทศลดลง ประสิทธิภาพด้านโลจิสติกส์ระหว่างประเทศของประเทศไทยดีขึ้น การขนส่งสินค้าทางรางเพิ่มขึ้น และการเดินทางด้วยระบบขนส่งสาธารณะในเขตเมืองเพิ่มขึ้น ซึ่ง สนข. ในฐานะเจ้าภาพแผนงานบูรณาการด้านคมนาคมและระบบโลจิสติกส์ ได้กำหนดกรอบแนวทางการจัดทำแผนงานบูรณาการด้านคมนาคมและระบบโลจิสติกส์ พ.ศ.2567 ประกอบด้วย 5 แนวทาง ได้แก่ การพัฒนาโครงสร้างพื้นฐานการขนส่งและสิ่งอำนวยความสะดวก การยกระดับมาตรฐานและเพิ่มมูลค่าโซ่อุปทาน การพัฒนาพิธีการศุลกากร กระบวนการนำเข้า - ส่งออกที่เกี่ยวข้อง และการอำนวยความสะดวกในการขนส่งระหว่างประเทศ การพัฒนาศักยภาพ LSP และการส่งเสริมการวิจัยและการพัฒนานวัตกรรม การพัฒนาบุคลากรและการติดตามผลด้านโลจิสติกส์ เพื่อให้หน่วยงานในสังกัดกระทรวงฯ และหน่วยงานที่เกี่ยวข้องร่วมกันผลักดันขับเคลื่อนการดำเนินงาน เพื่อให้สามารถบรรลุเป้าหมายที่กระทรวงฯ ได้รับมอบหมายตามมติคณะรัฐมนตรีต่อไป
วันพฤหัสบดีที่ 15 กันยายน 2565
กระทรวงคมนาคม รับฟังความเห็นต่อข้อเสนออัตราค่าโดยสารรถแท็กซี่ของ TDRI และกรมการขนส่งทางบก โดยคำนึงถึงความเป็นธรรมและความเหมาะสม
...
กระทรวงคมนาคม รับฟังความเห็นต่อข้อเสนออัตราค่าโดยสารรถแท็กซี่ของ TDRI และกรมการขนส่งทางบก โดยคำนึงถึงความเป็นธรรมและความเหมาะสมระหว่างข้อเรียกร้องของคณะกรรมการบริหารร่วม 4 สมาคมผู้ขับรถแท็กซี่และผลกระทบต่อประชาชนผู้ใช้บริการเป็นหลัก
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า สืบเนื่องจากกรมการขนส่งทางบก (ขบ.) ได้มีการประชุมเพื่อรับฟังความเห็นเกี่ยวกับการปรับอัตราค่าโดยสารรถแท็กซี่จากประชาชนและหน่วยงานที่เกี่ยวข้อง ได้แก่ มูลนิธิคุ้มครองผู้บริโภค สำนักสภาองค์กรของผู้บริโภค สำนักงานคณะกรรมการคุ้มครองผู้บริโภค สำนักงานสภาพัฒนาการเศรษฐกิจและสังคมแห่งชาติ สำนักงานผู้ตรวจการแผ่นดิน สถาบันวิจัยเพื่อการพัฒนาประเทศไทย (TDRI) ผู้แทนภาคประชาชน และคณะกรรมการบริหารร่วม 4 สมาคมผู้ขับรถแท็กซี่ เมื่อวันที่ 18 สิงหาคม 2565 ซึ่งที่ประชุมเห็นด้วยกับการปรับขึ้นอัตรา ค่าโดยสารให้สอดคล้องกับการเปลี่ยนแปลงดัชนีราคาผู้บริโภค (Core CPI) และคำนึงถึงความเป็นธรรมกับผู้ใช้บริการ จากนั้น TDRI ร่วมกับ ขบ. กำหนดอัตราค่าโดยสารที่สอดคล้องกับข้อสรุปของการประชุม และนำเสนออัตราค่าโดยสารดังกล่าวในการประชุมเมื่อวันที่ 13 กันยายน 2565 เพื่อรับฟังความเห็นจากผู้ที่เกี่ยวข้องอีกครั้ง ทั้งนี้ อัตราค่าโดยสารที่คณะกรรมการบริหารร่วม 4 สมาคมเรียกร้องมาโดยตลอด และไม่สอดคล้องกับการเปลี่ยนแปลงดัชนีราคาผู้บริโภคในเขตกรุงเทพมหานครและปริมณฑล (Core CPI) ซึ่งอยู่ที่ประมาณร้อยละ 7 จากปี 2557 - 2565 จึงอาจส่งผลกระทบกับประชาชนมากเกินไป อีกทั้งยังเกินกว่าเพดานอัตราค่าโดยสารที่กฎหมายกำหนดไว้ อย่างไรก็ตามอัตราค่าโดยสารที่ TDRI และ ขบ. เสนอ ยังคงทำให้รถแท็กซี่เป็นบริการรถโดยสารสาธารณะทางเลือกของประชาชนในเขตเมือง และก่อให้เกิดความเป็นธรรมในตลาดการให้บริการรถแท็กซี่และรถยนต์รับจ้างผ่านแอปพลิเคชัน
รองอธิบดีกรมการขนส่งทางบก กล่าวเพิ่มเติมว่า ในการประชุมเมื่อวันที่ 13 กันยายน 2565คณะกรรมการบริหารร่วม 4 สมาคมได้เสนออัตราค่าโดยสารใหม่ ซึ่งยังคงสูงกว่าอัตราค่าโดยสารที่ TDRI และขบ. เสนอ อีกทั้งยังเกินกว่าที่กฎหมายกำหนด ขบ. จึงประชุมเพื่อรับฟังความคิดเห็นผู้ที่เกี่ยวข้องอีกครั้ง เพื่อให้เกิดความเหมาะสมและเป็นธรรมกับทุกฝ่าย ก่อนที่จะเสนอรัฐมนตรีว่าการกระทรวงคมนาคมเพื่อพิจารณาต่อไป ทั้งนี้ หากมีการปรับขึ้นอัตราค่าโดยสาร ผู้ขับรถแท็กซี่ต้องพัฒนาคุณภาพในการให้บริการประชาชน รวมถึงการไม่ปฏิเสธผู้โดยสาร โดย ขบ. จะนำระบบตัดแต้มรถโดยสารสาธารณะมาใช้ควบคุมและกำกับคุณภาพการให้บริการ เพื่อเพิ่มประสิทธิภาพของระบบรถแท็กซี่ต่อไป ทั้งนี้ ประชาชนและผู้ขับรถแท็กซี่ สามารถให้ความเห็นต่ออัตราค่าโดยสารที่ TDRI และ ขบ. เสนอได้ทาง google form บน Facebook ของ ขบ.
วันพุธที่ 7 กันยายน 2565
อุตุฯ เตือน ปชช. รับมือฝนตกหนัก 7 - 9 ก.ย. 65 แจ้งเหตุ - ขอความช่วยเหลือ โทร. สายด่วนนิรภัย ปภ. 1784 หรือ 0-2248-5115 (กทม.) ตลอด 24 ชม.
.....
กรมอุตุนิยมวิทยา ออกประกาศ “ฝนตกหนักถึงหนักมากบริเวณประเทศไทย และคลื่นลมแรงบริเวณทะเลอันดามันและอ่าวไทย” ในช่วงวันที่ 7 - 9 ก.ย. 65 เนื่องจากความกดอากาศสูงจากประเทศจีน - มรสุมตะวันตกเฉียงใต้ที่ส่งผลให้ภาคเหนือตอนล่าง ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ มีฝนตกชุกหนาแน่น ทำให้ประชาชนบริเวณดังกล่าวอาจได้รับความเดือดร้อนจากน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม
.
ล่าสุด หน่วยงานที่เกี่ยวข้อง เช่น กรมป้องกันและบรรเทาสาธารณภัย กรุงเทพมหานคร กระทรวงกลาโหม ฯลฯ ได้เร่งผนึกกำลังเพื่อช่วยเหลือและบรรเทาความเดือดร้อนประชาชนจากเหตุการณ์ฝนตกหนักในระยะนี้ จึงขอความร่วมมือประชาชนติดตามสถานการณ์และสภาพอากาศจากหน่วยงานภาครัฐอย่างต่อเนื่อง ทั้งเว็บไซต์กรมอุตุนิยมวิทยาhttp://www.tmd.go.thหรือ โทร. 1182 / แจ้งเหตุและขอความช่วยเหลือทาง LINE ปภ. รับแจ้งเหตุ 1784 @1784DDPM หรือ โทร. 1784 / ติดตามประกาศการแจ้งเตือนภัยผ่านแอปฯ THAI DISASTER ALERT / ศูนย์ควบคุมระบบป้องกันน้ำท่วม กทม. โทร. 0-2248-5115 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันจันทร์ที่ 17 ตุลาคม 2565
ครม. ไฟเขียวโครงการศูนย์สุขภาพนานาชาติอันดามัน วงเงิน 5,116 ลบ. คาดเพิ่มมูลค่าการท่องเที่ยวเชิงสุขภาพ 62,000 ลบ./ปี
.....
ที่ประชุม ครม. (11 ต.ค. 65) เห็นชอบโครงการศูนย์สุขภาพนานาชาติอันดามัน ณ จ.ภูเก็ต วงเงินงบประมาณรวม 5,116 ล้านบาท ระยะเวลาดำเนินการ 5 ปี (พ.ศ. 2566 - 2570) เพื่อผลิตบุคลากรด้านวิทยาศาสตร์สุขภาพ เช่น แพทย์ พยาบาล ทันตแพทย์ เภสัชกร เทคนิคการแพทย์ แพทย์ทางเลือก ฯลฯ รวมถึงเป็นสถานที่ทำการวิจัย/พัฒนาด้านวิชาการสาธารณสุข และสถานพยาบาลรักษาโรคระดับต้น - โรคซับซ้อน
.
ยกระดับให้โซนอันดามันมีศูนย์การแพทย์เฉพาะทางและศูนย์ทันตกรรมที่ทันสมัยแห่งแรกในภาคใต้ พร้อมรองรับผู้ป่วยทั้งชาวไทยและต่างชาติกว่า 300,000 คน/ปี สร้างรายได้จากการรักษา - ให้บริการชาวต่างชาติไม่น้อยกว่า 1,900 ล้านบาท/ปี
.
ซึ่งเป็นไปตามนโยบายของรัฐบาลในการผลักดันไทยให้เป็นศูนย์กลางการแพทย์และการท่องเที่ยวเชิงสุขภาพในอนาคต โดยคาดว่าจะเพิ่มมูลค่าการท่องเที่ยวในพื้นที่อันดามันได้ไม่น้อยกว่า 10% ของมูลค่าเดิม หรือเพิ่มขึ้นราว 62,000 ล้านบาท/ปี
#ไทยคู่ฟ้า#สื่อสารรัฐบาลไทย
-------------------